Պլաստիկ վիրաբույժներից բացի մեր երկրում տուրիզմ-բժշկություն համադրումը զարգացնելու ուղղությամբ զբաղվում են ստոմատոլոգները, իմպլանտոլոգները: Սրանք այն ոլորտներն են, որոնք արտերկրում բավական թանկ արժեն և չեն փոխհատուցվում ապահովագրական ընկերությունների կողմից: Տուրիզմի՝ այս ճանապար-հով զարգացման համար, ըստ վիրաբույժի, բազմաթիվ լծակներ կարող են օգնել, բայց ամենից կարևորը համա-րում է գովազդի միջոցով աշխարհին առաջին հերթին Հայաստան կոչվող երկրի, ապա այստեղ կատարվող էս-թետիկ վիրահատությունների մասին տեղեկացնելն է: «Էսթետիկ վիրահատությունների նպատակով զբո-սաշրջիկներ ներգրավելը հիանալի միջոց է երկրի տնտեսության զարգացումը խթանելու համար: Աշխարհում էսթետիկ վիրահատությունների համար հսկայան գումարներ են ծախսվում, մեկ տարում միայն 52 մլրդ դոլա-րի հակատարիքային ներարկումներ են կատարվում: Իսկ աշխարհը հակված է Հայաստանի պես երկրներում քիչ գումար վատնելով բարձր որակ ստանալ»,-պարզաբանում է բժիշկը: Պատրաստ լինելով սեփական բժշկա-կան հմտությունները և ժամանակը սիրով նվիրաբերել գործի զարգացմանը՝ Էրեբունի Բժշկական կենտ-րոնի պլաստիկ վիրաբույժ Էդգար Հայրապետյանը քաջ գիտակցում է, որ իր պես մի քանի էնտուզիաստ-ները բավական չեն նման մեծածավալ աշխատանք գլուխ բերելու համար: Դա հնարավոր կլինի իրականացնել միայն այն ժամանակ, երբ այն դառնա նաև պետական ծրագիր, և մեխանիզմն աշխատի պետական լծակներով: